Dennis Meier

Dennis Gerhard Meier (født 1979) er en tysk forsker, ansatt som professor i materialvitenskap/materialfysikk ved Institutt for materialteknologi, NTNU.

Meiers forskning er relatert til funksjonelle magnetiske og elektriske tilstander i nanoskala, med fokus på topologiske defekter.

Utdannelse og karriere 
I 2006 ble Meier uteksaminert fra Universitetet i Køln, med en diplomgrad i fysikk (Dipl. -Phys.).  I 2010 tok han en ph.d.-grad i fysikk ved Universitetet i Bonn, med avhandlingen Order parameters and domain topology in magnetically induced ferroelectrics, og i 2015 fullførte han sin habilitasjon ved ETH i Zürich – og oppnådde dermed kompetanse for å undervise på universitetsnivå.

Etter fullført doktorgrad, mottok han et forskningsstipend gjennom Alexander von Humboldt Stiftung (Feodor Lynen Research Fellowship) og arbeidet som forsker ved Department of Materials Science and Engineering, University of California, Berkeley i perioden 2010–2013. 

Etter forskningsperioden i USA var Meier noen år ansatt som foreleser og junior forskningsgruppeleder ved ETH.

I 2016 kom han til NTNU som Onsager fellow. Onsager fellowship er et program som rekrutterer unge internasjonalt anerkjente forskere. Samme år ble han tildelt Yngre forskertalent-prosjekt fra Forskningsrådet. Han er del av faggruppen FACET ved Institutt for materialteknologi, og er tilknyttet et av NTNUs sentre for fremragende forskning: SFF Quspin. Han er også del av NTNUs Stjerneprogram (2017–2021).

I 2018 ble han ansatt som professor ved Institutt for materialteknologi. 

I 2019 ble Meier, og forskergruppen han leder, tildelt det prestisjefylte stipendet ERC Consolidator Grant fra Det eruropeiske forskningsråd, for prosjektet «Creating building blocks for atomic-scale electronics» (ATRONICS). Dette gir ham økonomisk støtte til forskningen i fem år.

Publikasjoner

Medlemskap og verv (utvalg) 
Meier er medlem i Det Kongelige Norske Videnskabers Selskabs Akademi (DKNVS) og Norges Tekniske Vitenskapsakademi (NTVA) og er, og har vært, medlem i rådgivende styrer og komiteer for flere organisasjoner og konferanser, blant annet: 

 NTNU Nano
 The European Magnetism Association (EMA)(general council)
 European Conference on Application of Polar Dielectrics (ECAPD) (organizing committee)
 International Symposium on Ferroic Domains &  Micro- to Nanoscopic Structures (ISFD)
 International Conference on Electroceramics (ICE)
 International Symposium on Integrated Functionalities (ISIF)

Hedersbevisninger (utvalg) 

 2017 – Gustav Hertz Prize, tildelt av Deutsche Physikalische Gesellschaft.
2019 – Fridtjof Nansens belønning for yngre forskere innen realfag og medisin «for fremragende forskning innen materialfysikk». Prisen deles ut av Nansenfondet.
 2019  Det Kongelige Norske Videnskabers Selskabs pris for yngre forskere innen kategorien naturvitenskap. Fra juryens begrunnelse: «Han har etablert seg som en av de ledende innen sitt forskningsfelt, og er ikke bare en unik rollemodell som forsker, men også en fremragende formidler».
2019 – tildelt ERC Consolidator Grant fra Det europeiske forskningsråd.

Referanser

Eksterne lenker 
 
 
 

Tyske fysikere
Professorer ved NTNU
ERC-stipend